I dag har Cycling Nord valgt at forlænge samarbejdet med Bo Hamburger. Den tidligere cykelrytter indrømmede i sidste uge et langt dopingmisbrug igennem sin succesfulde karriere, i forbindelse med sin bog Den Største Pris - en cykelrytters bekendelser. Bo Hamburger har i år fungeret, som træningsrådgiver og sportsdirektør for Cycling Nords U23 Team. - Vi har på alle måder været tilfredse med samarbejdet med Bo Hamburger, og er derfor slet ikke betænkelige ved at forlænge aftalen med en af Danmarks bedste trænere. Vi vælger samtidig kun at se fremad, og vi forsøger ligesom alle andre cykelhold i Danmark at rette op på cykelsportens dårlige renommé, forklarer Jonas Mikkelsen bestyrelsesformand for Cycling Nord i en pressemedelelse.

Referat:
Hamburger bliver i Cycling Nord på trods af doping-indrømmelser.